ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣሰር ኣጻብዕቲ ዘይብላ ስድራ ቤት 26 ታሕሳስ 2020 መግለጺ ስእሊ, ስድራቤት ኣፑ ሳርከር ንወለዶታት ኣሰር ኣጻብዕቲ የብላን ወዲ 22 ዓመት ኣፑ ሳርከር፡ ኣብ ግዝኣት ናቶሬ ባንግላዴሽ ምስ ስድርኡ ይነብር። ኣፑን ስድራቤቱን ካብ መብዛሕትና ዝፍለዩሉ ነገር ኣለዎም። ኣሰር ኣጻብዕቲ የብሎምን። ደቂ ሰባት፡ ሓደ ካብቲ ካልእ ዝፍለዩሉ ኣሰር ኣጻብዕቲ ኣብ እንዳ ኣፑ ኣይፍለጥን። ኣፑ ክሳብ ቀረባ እዋን ከም ተሓጋጋዚ በዓል ሞያ ጥዕና ይሰርሕ ነይሩ። ኣብኡን ኣቦሓጉኡን ሓረስቶት እዮም። ኣብቲ ስድራ ዘለው ኣወዳት ኣሰር ኣጻብዕቲ ዘጥፍእ፡ ሳሕቲ ዘጋጥም፡ ጀነቲካዊ ልውጠት ኣለዎም። እዚ ኣብ ዓለም ኣብ ውሑዳት ስድራ ከም ዘጋጥም እዩ ዝግለጽ። ኣባሓጎ ኣፑ ብዘይ ኣሰር ኣጻብዕቲ ምውላዶም ብዙሕ ይገርሞም ኣይነበረን። መዓልታዊ ህይወቶም ኣብ ምምራሕ ኣየጸገሞምን። ኣብዚ ዘበን ግና ነገራት ተቐያዪሮም እዮም። ኣሰር ኣጻብዕቲ ወረቐት መንነት ንምውጻእን ንካልእን ኣገዳሲ እዩ። ድሕሪ ጸላም ብርሃን: ድሕሪ ጸበባ መስተርሆት ዘይተርፍ እዩ!
